Wherever You Will Go

«Wherever You Will Go» er en sang opprinnelig utgitt av det amerikanske alternative rock-bandet The Calling i 2001. Den er skrevet av vokalist Alex Band og gitarist Aaron Kamin. 

Sangen er med på albumet Camino Palmero, utgitt samme år. Den er The Callings største hit, og den nådde 5.-plass på USAs totale salgsliste, Billboard Hot 100, og toppet Billboard Adult Top 40 (USAs salgsliste for voksen samtidsmusikk) i 23 uker - det lengste i den salgslistens historie. I Norge nådde singelen 4.-plass på VG-lista. Den toppet også salgslistene i Italia og New Zealand.

The Calling spilte også inn en akustisk versjon av sangen.

Den er en kjærlighetssang. Aaron Kamin uttalte i et intervju med magasinet LAUNCH at bakgrunnen for sangen var at hans fetter hadde dødd, og han og hans kone hadde vært gift i over 50 år.

Sangen er en alternative rock-ballade som går i et rolig tempo. 

 Musikkvideo 
Det ble laget to musikkvideoer til sangen. Den ene, mest kjente, ble filmet ved Los Angeles-elven, hvor bandet spiller mens en såpeopera for tenåringer spiller i bakgrunnen. Den som ble filmet først, ble derimot filmet i Mexico. Her er det en tenåringsjente som får navnet til hennes kjæreste tatovert på sin skulder, men når hun finner ham utro med en annen jente, flyr hun i flint. På slutten av videoen blir hun sett med en ny kjæreste (Drew Fuller), og en ny tatovering, mens hennes sjalu ekskjæreste ser på henne fra sin bil.

 Personell 
Alex Band - vokal
Aaron Kamin - gitar
Sean Woolstenhulme - gitar
Billy Mohler - bass
Nate Wood - trommer

 Listeplasseringer 
LandHøyeste plassering Australia 5 Belgia (Flandern)29 Belgium (Wallonia)18 Canada20 Danmark7 Frankrike7 Tyskland16 Irland8 Italia1 Nederland31 New Zealand1 Norge4 Romania10 Sverige14 Sveits7 Storbritannia3 USA5 USA: Billboard Top 40 Mainstream4 USA: Billboard Hot Mainstream Rock Tracks37  USA: Hot Modern Rock Tracks14 USA: Billboard Hot Adult Top 40 Tracks1 Østerrike8

 Charlene Soraias versjon 

Den engelske vokalisten/pianisten Charlene Soraia ga ut en piano-coverversjon av sangen i 2011 for en britisk reklame for Twinings' te. Den nådde 3 plass på den britiske singellisten. Den ble tatt med på hennes debutalbum Moonchild. 

Kategori:Rockeballader
Kategori:Post-grunge-sanger
Kategori:Sanger av The Calling
Kategori:Sanger fra 2001
Kategori:Singler fra 2001
Kategori:Singler fra 2011
Kategori:Rockesanger fra 2000-årene